VSEM PROGRAMOM SOS

VRTCEM, SODELUJOČIM V PROGRAMU MLADI ŠPORTNIK

DRUŠTVOM SOŽITJE

Ljubljana, 27.10.2017

**ZADEVA: Vabilo na brezplačni seminar Mladi športnik**

*Program* ***MLADI ŠPORTNIK*** *poteka v okviru Društva Specialna olimpiada Slovenije in je namenjen otrokom z motnjami v razvoju v starosti od 2. – 7. let. Zasnovan je tako, da otrok napreduje po svojih sposobnostih in omogoča veliko prilagajanja. Izvajalci program umestijo v svoj letni delovni načrt in ga izvajajo tekom celega šolskega leta kar se da pogosto. Program je namreč odlična možnost obogatitve programa za otroke z motnjami v razvoju v predšolskem obdobju in ponuja širok spekter aktivnosti kot so tedenski treningi, športni dnevi za starše, zaključne športne igre in še kaj.*

**Letošnji seminar bo v sredo, 15. novembra 2017, ob 9. uri**

**v Vrtcu Mojca, Nikole Tesle 2, Kranj.**

Seminar je posebej primeren za strokovne delavce, ki delujejo v predšolskih oddelkih s prilagojenim programom ali so na kakršenkoli način v stiku z otroki s posebnimi potrebami v predšolskem obdobju. Vabilo lahko posredujete dalje v vednost sodelavcem, znancem ipd… Primeren je tako za začetnike kot tudi za tiste, ki program že izvajate.

**PROGRAM:**

9.00 – 9-15 **Prihod udeležencev, registracija**

9.15 – 9.30 **Uvodni pozdrav**, pregled dnevnega reda

9.30 – 10.00 **Ogled vadbene demonstracije** otrok iz vrtca Kranj

10.00 – 10.30 **Predstavitev prisotnih udeležencev**

10.30 – 10.45 **Odmor**, malica

10.45 – 12.00 **Primeri dobre prakse** izvajanja programa Mladi športnik v posameznih vrtcih po Sloveniji; pregled poslanih analiz dela za leto 2016/2017

12.00 – 12.30 Odmor

12.30 – 13.00 – **Testna motorična lestvica** za program Mladi športnik – predstavitev diplomske naloge

13.00 – 13.30 – **Zaključek**, novosti, delo v bodoče, dogovori, pobude, ideje.

13.45 – 14.30 – **Navodila za nove izvajalce** programa Mladi športnik

*Program bo vodila* ***Tatjana Visočnik, prof. def.,*** *vodja programa MŠ pri SOS-u.*

Za začetnike je zadnji del seminarja »Navodila za nove izvajalce« OBVEZEN. Vsi, ki ste se že udeležili kakšnega seminarja Mladi športnik, zadnjega dela ne rabite poslušati. Glede na prejete prijave in število udeležencev (novih in »starih«) bomo po potrebi dnevni red spremenili.

Na seminarju boste udeleženci pridobili vse potrebne informacije o izvajanju programa, literaturo (dopolnjen in razširjen priročnik, lestvico za ocenjevanje) ter se seznanili z novostmi razširjenega programa. Specialna olimpiada Slovenije bo vsem sodelujočim v šolskem letu 2017/2018 zagotovila majice za vse mlade športnike ter vodje programov, zbirne kartončke in medalje za izvedbo športnih dni. Potrebne količine majic in drugega materiala sporočite na seminarju (dobavljena bodo že do konca leta zaradi porabe mednarodnih sredstev, namenjenih za program Mladi športnik). Na seminarju boste prejeli tudi vsa potrebna navodila za pripravo poročil in dokumentacije o izvedbi programa.

***Seminar je brezplačen, saj smo pridobili mednarodno donacijo.***

Izpolnjeno prijavnico pošljite najkasneje **do petka, 10. novembra 2017**, na e-naslov: [mladisportnik.info@gmail.com](mailto:mladisportnik.info@gmail.com).

S spoštovanjem,

Urška Kustura

izvršna sekretarka

SO Slovenija

**SEMINAR MLADI ŠPORTNIK –**

*PRILAGOJEN ŠPORTNI PROGRAM ZA OTROKE Z MOTNJAMI V RAZVOJU*

**sreda, 15. november 2017, ob 9. uri v Vrtcu Mojca, Kranj.**

**P R I J A V N I C A**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izobrazba in delovno mesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šola, vrtec, lokalni program SOS: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GSM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosim, obkrožite ustrezno:

1. Na delovnem mestu neposredno delam z otroki z motnjami v razvoju v predšolskem obdobju.
2. Na delovnem mestu se občasno srečujem z otroki s posebnimi potrebami v predšolskem obdobju.
3. Drugo (navedite):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanimam se za (obkroži ustrezno):

OSNOVNI PROGRAM NADALJEVALNI, RAZŠIRJENI PROGRAM

Podpis udeleženca: Žig:

\_\_\_\_\_\_\_\_\_\_\_\_\_\_\_\_\_\_\_\_\_\_

***Seminar je brezplačen, saj smo pridobili mednarodno donacijo.***

Izpolnjeno prijavnico pošljite najkasneje **do petka, 10. novembra 2017**, na e-naslov: [mladisportnik.info@gmail.com](mailto:mladisportnik.info@gmail.com).